Як

Як (Bos mutus) — млекакормячая жывёла роду быкоў сямейства пустарогіх. Часта вылучаюць у род Poёphagus. Дзікі як захаваўся толькі ў Тыбеце, раней трапляўся, відаць, на Алтаі і ў Саянах. Жыве на бязлесных, пустынных пласкагор’ях. Занесены ў Чырвоную кнгіу МСАП. Вышыня да 1,9 м, маса да 1 тоны. Афарбоўка чорная або цёмна-бурая. Валасяное покрыва густое, з вялікай колькасцю пуху. Ніз тулава і хвост укрыты доўгімі валасамі. У вобласці карка — горб. Ногі кароткія. Рогі ў самцоў доўгія, не вельмі тоўстыя, загнутыя ў бакі, уперад і ўверх; у самак рогі карацейшыя. Нараджае 1 цялё. Корміцца травяністай расліннасцю, якую дастае з-пад снегу. Прыручаны як драбнейшы за дзікага. Разводзяць у высакагорных раёнах Цэнтральнай Азіі. Выкарыстоўваюць малако, мяса, шэрсць. Скрыжоўваецца з буйной рагатай жывёлай, гібрыды называюць сарыкамі і хайнакамі.

 Літаратура 


Катэгорыя:Сапраўдныя быкі
Катэгорыя:Сысуны Азіі
Катэгорыя:Жывёлы, апісаныя ў 1766 годзе